প্রয়াত ইসরোর টেলিযোগাযোগ কৃত্রিম উপগ্রহের জনক শতায়ু মহাকাশবিজ্ঞানী

ওয়েবডেস্ক- প্রয়াত ইসরোর (Isro) প্রাক্তন মহাকাশবিজ্ঞানী (Astronomer), টেলিযোগাযোগের (Telecommunications) কৃত্রিম উপগ্রহের (Artificial satellites) জনক একনাথ বসন্ত চিটনিস (Eknath Basanta Chitnis) । বয়স হয়েছিল ১০০। বৃহস্পতিবার সকালে পুণেতে জীবনাবসান হয় তাঁর।

ইসরো-র প্রতিষ্ঠার নেপথ্যে গুরুত্বপূর্ণ ভূমিকা ছিল একনাথের। জীবনের প্রথম অধ্যায়ে তিনি কাজ করেছেন হোমি ভাবার সঙ্গে। ১৯৬২ সালে বিক্রম সারাভাইয়ের তৈরি ইন্ডিয়ান ন্যাশনাল কমিটি অফ স্পেস রিসার্চ (আইএনসিওএসপিএআর)-এ যোগ দিতে মার্কিন যুক্তরাষ্ট্র থেকে ভারতে দেশে ফিরে আসেন। গড়া হয় ভারতের প্রথম মহাকাশ গবেষকদের দল। সেই দলে ছিলেন ভারতের প্রাক্তন রাষ্ট্রপতি এপিজে আব্দুল কালাম। মার্কিন মহাকাশ গবেষণা কেন্দ্র নাসা-য় তিনি রকেটের বিভিন্ন যন্ত্রাংশ নিয়ে নিয়ে প্রশিক্ষণ নেন।

আরও পড়ুন- ২০২৫-এর বর্ষা এত ভয়ঙ্কর কেন? নেপথ্যে কি জলবায়ু পরিবর্তন?

চিটনিস বিক্রম সারাভাইকে থুম্বা নিরক্ষীয় রকেট উৎক্ষেপণ কেন্দ্রের অবস্থান খুঁজে নিতে সাহায্য করেছিলেন। সেখানেই গড়ে ওঠে থুম্বা ইকুয়েটোরিয়াল রকেট লঞ্চিং সেন্টার। ভারতের প্রথম টেলিকম উপগ্রহ ইনস্যাট তৈরিতেও গুরুত্বপূর্ণ ভূমিকা ছিল বিজ্ঞানী একনাথ বসন্ত চিটনিসের। ১৯৮৫ সালে পদ্মভূষণে ভূষিত হন তিনি।

মহারাষ্ট্রের উপ-মুখ্যমন্ত্রী অজিত পওয়ার বিজ্ঞানীর মৃত্যুতে শোকজ্ঞাপন করেছেন।

দেখুন আরও খবর-